FCSB - FC Arges (duminică, ora 21:30 , Digi Sport 1 )

UTA - Poli Iași (duminică, ora 18:45, Digi Sport 1)

Dezamăgirea produsă de naţională este enormă, iar principalul responsabil pentru parcursul sub orice critică al României de la turneul final e considerat de mulţi Anghel Iordănescu.

Selecţionerul nu va mai continua la cârma primei reprezentative, însă apatia din ofensivă, strategia falimentară şi jocul extrem de tern, care ne aduce aminte de fotbalul anilor '90, i-a dezamăgit pe mulţi suporteri. Astfel, potrivit Digi24, în această dimineaţă un individ a sunat la 112 şi a anunţat că îl va împuşca pe tehnician.

Nu se ştie încă dacă suspectul a vrut să facă o glumă, cert este că Poliţia a luat cât se poate de în serios ameninţarea şi l-a chemat la audieri. El dă în acest moment declaraţii la Secţia 2 de Poliţie.

De menţionat faptul că în această dimineaţă Burleanu a lăsat de înţeles că îl va schimba din funcţie pe Iordănescu, principalul favorit pentru a prelua naţionala fiind un tehnician străin.

România a fost eliminată aseară de la Euro, după 0-1 cu Albania. Tricolorii au încheiat grupa A pe ultimul loc, cu un singur punct.

De notat că telefonul dat de iresponsabilul suporter al naţionalei reprezintă primul caz în care un personaj implicat în sportul din România la cel mai înalt nivel e ameninţat cu moartea de către un fan.

Etichete:

,

,

,